Document ID: /roh_data/filtered/fineweb-2-filterrobots_roh.jsonl.gz/42444

Cun il pocal da la Champions League ha il FC Barcelona cunquai ina stagiun perfecta. Suenter il campiunadi spagnol ed il Cup èsi uschia la segunda giada (2009) che «Barça» po far il «triple».
Spert l'emprim gol
Entschiet ha il gieu spert cun in gol en la 4. minuta. Là ha Ivan Rakitic sajettà il bal en la rait, quai suenter lavur preparatorica da Neymar ed Iniesta. Lura è suandà in temp che la squadra da Juventus è restada senza gols grazia a ses goli Gianluigi Buffon.
Egualisà pir en segunda mesadad
En la 55avla minuta ha Turin lura fatg il pari. Alvaro Morata ha mess il bal en la rait suenter preparaziun da Lichtsteiner e Tevez.
Predecidì il gieu ha il gol da Luis Suarez en la 68avla minuta al 2:1. Quai suenter ch'il goli da Juventus, Gianluigi Buffon, n'ha betg tegnì enta maun il bal suenter il siet da Lionel Messi. Per il resultat final ha Neymar procurà. Quai mo secundas avant la fin dal gieu.
La prevista avant il gieu:
RR sportissimo 17:00